Legenda o lapotu
<s>Legenda o lapotu je jugoslavenski kratkometražni igrani film iz 1972. godine, nastao kao diplomski rad reditelja Gorana Paskaljevića.</s><s>Paskaljević je za ovaj film, u kategoriji kratkog igranog filma, dobio srebrnu medalju na XIX Festivalu jugoslovenskog dokumentarnog i kratkometražnog filma 1972. godine, u Beogradu.</s>

<s>Radnja</s>

<s>Film počinje uvodnim natpisom: U mnogim selima jugoistočne Srbije još uvek živi legenda o surovom narodnom običaju iz prošlosti.</s>

<s>Lapot je legenda o običaju ubijanja najstarijeg člana porodice kad nije više sposoban da privređuje, odnosno kad postane finansijski teret za porodicu.</s><s>U doba kad je hrane bilo malo, posle loše žetve, najstariji član koji više ne može da radi biva ritualno ubijen.</s><s>Film prikazuje rekonstrukciju ovog običaja, od dogovora i pripreme za lapot, do kamenovanja od strane svih muškaraca iz sela.</s>

<s>Uloge</s>

<s>Svetislav Tisa Radenković 
Glavnu ulogu u filmu glumi Svetislav „Tisa“ Radenković iz sela Plužine.</s><s>On je bio obrazovan, prešao je Albaniju i boravio u Francuskoj i Nemačkoj.</s><s>Kad je prihvatio ulogu ovako je govorio: „Ja sam star i brzo ću da umrem, ali makar neka živim u tom filmu“.</s>

<s>Lokacije</s>

<s>Film je sniman 1971. godine u svrljiškim selima Plužini i Lukovu.</s>

<s>Filmska ekipa 
 Milan Spasić - kamera
 Mihailo Ilić - montaža
 Bata Pivnički - ton
 Dragan Cenerić - muzički saradnik
 Aleksandar Jan Koščalik - asistent kamere</s>

<s>Tokom snimanja filma Paskaljević je sarađivao sa urednikom dramskog programa Radio-televizije Beograd, Filipom Davidom.</s>

<s>Zanimljivosti 
 Legenda o lapotu je prvi film Gorana Paskaljevića.</s><s>Film je doprineo da lapot kao tema privuče pažnju šire javnosti.</s><s>Na početku snimanja niko od meštana nije hteo da glumi u filmu.</s><s>Kad je Tisa pristao da glumi i kad mu je obećan visok honorar od 100.000 tadašnjih dinara onda se pojavilo puno ljudi koji su hteli da dobiju neku ulogu.</s>

<s>Izvori</s>

<s>Spoljašnje veze</s>

<s>Jugoslavenski filmovi
Kratki filmovi
Dramski filmovi</s>

